system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Mlăjet, Buzău?
assistant
Mlăjet este un sat ce aparține orașului Nehoiu din județul Buzău, Muntenia, România. Satul este format din cinci cătune: Mlăjet, După Piatră, Nucet, Topile și Trestioara.

Numele localității provine de la o mai veche denumire a răchitei (Salix alba) - mlajă; planta este foarte răspândită în lunca satului.

Satul Mlăjet avea la 1900-800 de locuitori și 125 de case, fiind reședința unei comune din plasa Buzăul a județului Buzău. Ea era formată din cătunele Mlăjet, Chirilești, După-Piatră, Între-Sibicee, Păcura, Stănile, Topilele, Trestioara, Valea-Lupului, Valea-Rea și Valea-Sibiciului. Comuna a trecut după al Doilea Război Mondial, în 1950, în raionul Cislău, inițial în regiunea Buzău, apoi în regiunea Ploiești. Prin HCM 1116/1968, comuna Mlăjet dispare, fiind împărțită între comunele Nehoiu și Pătârlagele din județul Buzău, satul Mlăjet devenind parte a primului.

Există mărturii arheologice  ale existenței unei așezări hallstatiene din secolul al V-lea î.Hr. pe teritoriul localității.

În prezent, în zona numită Lunca Topilei, se efectuează săpături arheologice , în urma descoperirii întâmplătoare  a unor vestigii aparținând perioadei Latène.

Note 

Mlăjet, Nehoiu